section_heading: Kasniji život (1992. – 1996.)
paragraph_text: U NBA se vratio kao glavni trener Lakersa i to pred kraj sezone 1993./94. zamijenivši na klupi Randya Pfunda. Nakon što je izgubio pet od posljednjih šest utakmica, Johnosn je najavio da ća dati ostavku na kraju sezone, a umjesto toga odlučio je u lipnju 1994. kupiti 5% udjela u franšizi. Sljedeće sezone s već 36 godina na leđima još se jednom vratio kao igrač u momčad Lakersa. Igrao je na poziciji krilnog centra i u posljednjih 32 utakmice sezone u prosjeku postizao 14.6 poena, 5.7 skokova i 6.9 asistencija. Nakon poraza Lakersa od Houstona u prvom krugu doigravanja, Johnson je objavio konačan kraj svoje karijere.